## Matej Križanić najčitatelj 2019. g.

**S** ponosom ističemo kako učenici V. osnovne škole Varaždin nastavljaju lijepu tradiciju najčitatelja. Uz prošlogodišnjeg laureta Frana Marčeca ove godine Gradska knjižnica i čitaonica Metel Ožegovićna svečanosti koja se održala 15. studenog 2019. g. nagradila je **Mateja Križanića** učenika **4. a razreda** koji je u kategoriji učenika nižih razreda osnovne škole pročitao najviše knjiga. Matej je počeo čitati kao trogodišnjak, a danas posjećuje knjižnicu jednom tjedno i najčešće posuđuje četiri knjige. Čita u svoje slobodno vrijeme kojeg nema baš puno s obzirom da svira klavir te ima mnogo obaveza i u Glazbenoj školi. Osim toga Matej je odličan učenik i posebno ga interesira matematika te je i polaznik Centra izvrsnosti iz matematike. Zanima ga znanstvena fantastika i knjige šaljiva sadržaja pa izdvaja neke naslove koje nam toplo preporučuje: Laura i tajna Aventerre (Peter Freund), Moj brat – superjunak (David Solomons) i Bakrena rukavica (Holly Black). Ne zna točan broj knjiga koje je do sada pročitao, ali knjiga s najvećim brojem stranica koju je pročitao, njih čak 750, je Harry Potter i red Feniksa. Ponosni smo na Mateja i želimo mu još puno pročitanih knjiga!

**Razrednica 4. a Sanda Rajn**